Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
18 ธ.ค. 2558

สรุปภาวะตลาดเช้า
SET Index ปรับลดลง 20.91 จุด (1.60%) ปิดภาคเช้าที่ 1,289.43.89 จุด ด้วยมูลค่าการซื้อขาย 18,451.68 ล้านบาท
Most Positive Impact: U (+0.59 จุด) BECL (+0.22 จุด) BMCL (+0.21จุด)
Most Negative Impact: PTT (-3.3 จุด) ADVANC (-1.40 จุด) SCC (-1.26 จุด)
 
แนวโน้มตลาดบ่าย  
“ยืดเยื้อยิ่งทรมาน ประมูล 4G ยังไม่จบ มองดัชนีบ่ายยังมีลุ้นที่จะปิดเหนือ 1,294 จุด”  
ผลการประชุมธนาคารกลางญี่ปุ่น (BOJ) มีมติยังคงที่จะใช้นโยบายอัดฉีดเงินเข้าสู่ระบบผ่านการซื้อพันธบัตรรัฐบาล กองทุน ETF และกองทุนทรัสต์ที่ลงทุนในอสังหาฯ ด้วยวงเงิน 80 ล้านล้านเยนต่อปี ต่อไป นอกจากนั้น BOJ ยังสร้างความประหลาดใจให้กับตลาดด้วยการเตรียมใช้เงิน 3 แสนล้านเยนในการเข้าซื้อ ETF
ภายหลังผลการประชุม BOJ ตลาดหุ้นญี่ปุ่นตอบรับเชิงบวกอย่างแรงด้วยการบวกไปถึง 2.6% แต่พอตลาดเปิดในช่วงบ่ายก็พลิกกลับมาปรับลดลงกว่า 1.36% สะท้อนว่าตลาดไม่ได้มองว่าการเข้าซื้อ ETF จะส่งผลดีต่อตลาดได้มากมาย เนื่องจากเงื่อนไขการเข้าซื้อจะเฉพาะเจาะจงไปที่หุ้นของบริษัทที่มีการลงทุนธุรกิจตามเงื่อนไขของ BOJ เท่านั้น   
SET Index ปรับหลุดร่วงลงต่ำกว่าแนวรับสำคัญ 1,394 จุด และกลับลงมาทดสอบ 1,290 จุดได้อย่างชอกช้ำระกำจิต ตัวที่กดทับตลาดมากที่สุดในวันนี้คือกลุ่มพลังงาน ซึ่งสอดรับกับที่ฝ่ายวิจัยเตือนไปวานนี้ว่า กลุ่มพลังงาน มีโอกาสที่จะต้องพลิกกลับมาลงอีกครั้งหลัง US Dollar แข็งค่าและไปกดดันทำให้ราคาน้ำมันปรับลดลง
นอกจากนั้นการประมูลคลื่น 900 MHz ที่ยังไม่เสร็จสิ้นก็เป็นตัวที่ทำให้กลุ่มสื่อสารยังคงลงต่อเนื่อง แต่กลุ่มขนาดกลาง-เล็ก อื่นๆวันนี้ยังไม่ได้ปรับลดลงรุนแรง และบางกลุ่มยังมีสัญญาณการซื้อกลับเช่น ชิ้นส่วนฯ มองภาพรวมบ่ายนี้ไม่น่าจะโหดถึงขนาดปิดฝังติด Low คาดหวังไว้ว่าดัชนีจะกลับมาปิดเหนือ 1,294 จุดได้ 
สัปดาห์หน้าเชื่อว่า SET Index น่าจะเคลื่อนไหวได้ดีขึ้น จากแรงซื้อ LTF โค้งสุดท้ายของปี ประกอบกับสัปดาห์หน้าจะเป็นช่วงเทศกาลคริสต์มาสแรงขายจากต่างชาติมีโอกาสแผ่วสูง SET จึงน่าจะยังยืนเหนือ 1,280 จุดได้ โดยกลุ่มอุตสาหกรรมที่น่าเก็บไว้ลุ้นสถาบันไล่ท้ายปี ธนาคารฯ BBL วัสดุฯ SCC อสังหาฯ PS SPALI การเงิน SAWAD MTLS 
 
ประเด็นจับตา/ติดตาม:สัปดาห์หน้าติดตาม   
22 ธ.ค.2558 การทบทวน GDP Growth งวด ไตรมาส 3/58  ของสหรัฐ ตลาดคาดไว้ว่าจะโต 2.1% 
24 ธ.ค.2558 รายงานตัวเลขการนำเข้า-ส่งออก ของไทย 
หุ้นแนะนำ : BA และ KCE  
หุ้นเก็งกำไรระยะสั้น : EFORL เป้าสั้นที่ 0.89 ตัดขาดทุน 0.74 บาท
 
Investment Theme: สะสมหุ้นเพื่อลงทุนระยะยาว  